paragraph_text: Speyer je drevni carski grad u kome je sagrađena impozantna romanička katedrala koja je jedan od najznačajnijih spomenika iz vremena Svetog rimskog carstva. U njoj je pohranjeno osam njemačkih kraljeva i careva. Od 1981. se nalazi na popisu UNESCO Svjetske baštine. Godine 2021. grad je opet uvršten na popis zajedno s Wormsom i Mainzom radi njihovih ostataka židovskih općina koje su djelovale u njima.